IFK Lepplax

IFK Lepplax on Pedersörestä kotoisin oleva jääkiekkoseura, jonka edustusmiehistö pelaa tällä hetkellä II-divisioonassa. IFK Lepplax perustettiin vuonna 1974. Sen B-juniorit pelaavat III-divisioonassa. IFK Lepplaxin B2-nuoret voittivat SM-pronssia vuonna 2008. Parhaimmillaan edustusjoukkue on pelannut II-divisioonaa 1980- ja 1990-lukujen vaihteessa. Tuolloin sarja oli vielä Suomen kolmanneksi korkein.

IFK Lepplaxin nykyinen kotiareena Anders Wiklöf Arena rakennettiin Pedersören Sursikin koulukeskuksen yhteyteen vuonna 2008. Se sai nimensä liikemies Anders Wiklöfin mukaan ja hallin teräsrungon toimitti Wiklöf Holdingin tytäryhtiö Best-Hall.

Pedersören kunnan enemmistökieli on ruotsi, joten useimmat IFK Lepplaxin kasvatit ja nykyiset pelaajat ovat suomenruotsalaisia. Joukkueen kasvateista maalivahti Fredrik Norrena on pelannut NHL:ssä ja miesten arvokisoissa asti. Hän pelasi IFK Lepplaxissa miesten pelejä ennen siirtymistään ammattilaiseksi. Nykyisistä seuran kasvattamista ammattilaispelaajista Marcus Fagerudd (Luleå HF), Robert Nyholm (HIFK) ja Filip Riska (JYP) siirtyivät jo juniori-iässä muualle.

Joukkueessa pelanneet pääsarjakiekkoilijat
pienoiskuva|right|Maalivahti Fredrik Norrena lähti IFK Lepplaxin II-divisioonajoukkueesta TPS:ään kaudeksi 1992–1993. Hän on sittemmin voittanut olympiahopeaa 2006, MM-hopeaa 2007, MM-pronssia 2006, neljä Suomenmestaruutta, yhden Ruotsin-mestaruuden ja pelannut tasan 100 NHL-ottelua Columbus Blue Jacketsissa.

 Marcus Fagerudd
 Tommi Hietala
 Tero Järvelä
 Vladimír Kadlec
 Jouko Myrrä
 Fredrik Norrena
 Robert Nyholm
 Erik Riska
 Filip Riska
 Tony Sund
 Augustin Žák

Lähteet
Eliteprospects.com
Tulospalvelu

Viitteet

Aiheesta muualla
Seuran kotisivut 

Luokka:Suomalaiset jääkiekkoseurat
Luokka:Pedersören kunnan urheilu
Luokka:Vuonna 1974 perustetut urheiluseurat